Et par gange i løbet af sæsonen er der trafikdag med ekstra tæt trafik på normalsporsstrækningen og træf af [[veteranbil]]er. Det ene træf finder sted sidste lørdag i juli under titlen "Biler der fulgtes med sporvognene". De deltagende biler er senest fra 1972, hvor den sidste sporvognslinje i København blev omstillet til busdrift.<ref name="Krog 2022">Krog (2022), s. 4-5.</ref> Der gives præmier til de mest charmerende køretøjer og til den dame og herre, der har gjort mest ud af den tidstypiske påklædning.<ref>{{Cite web |url=http://sporvejsmuseet.dk/backupall/dansk/presse/201910.htm |title=Sporvogne og biler fra dengang |access-date= 6. juli 2019 |archive-date= 6. juli 2019 |archive-url=https://web.archive.org/web/20190706144018/http://sporvejsmuseet.dk/backupall/dansk/presse/201910.htm |url-status=dead }}</ref> Samme dag afholdes desuden arrangementet Medlemmernes dag for medlemmer af foreningen bag Sporvejsmuseet, Sporvejshistorisk Selskab. Her vil der typisk være særlige aktiviteter så som en rundvisning bag kulisserne og præsentation af nye vogne. Efter den almindelige lukketid er der fællesspisning, hvorefter medlemmerne kan prøve at køre sporvogn selv under vejledning.<ref name="Krog 2018 6">Krog (2018), s. 6-7.</ref><ref>''Medlemmernes Dag 2019'' af Eilif Ahm-Petersen. BYtrafik 3/2019, s. 38-39.</ref>
Bygninger,_konstruktioner_og_anlæg Foreninger Organisationer